
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1542 

22 Ιουλίου 2015 


ΑΠΟΦΑΣΕΙ Σ 

Αριθμ. 3216/73174 

Καθορισμός συμπληρωματικών μέτρων για την εφαρμο¬ 
γή του Καν(ΕΚ)436/2009 της Επιτροπής όσον αφορά 
τις υποχρεωτικές δηλώσεις παραγωγής, επεξεργασίας, 
εμπορίας και αποθεμάτων αμπελοοινικών προϊόντων και 
την συγκέντρωση στοιχείων για την παρακολούθηση του 
αμπελοοινικού τομέα. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΑΡΑΓΩΓΙΚΗΣ 
ΑΝΑΣΥΓΚΡΟΤΗΣΗΣ, ΠΕΡΙΒΑΛΛΟΝΤΟΣ 
ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις: 

α. Του άρθρου 22 παρ. 3 του Ν. 992/1979 «Περί οργανώ- 
σεως των διοικητικών υπηρεσιών δια την εφαρμογήν της 
Συνθήκης της Προσχωρήσεως της Ελλάδος εις τας Ευρω¬ 
παϊκός Κοινότητας και ρυθμίσεως συναφών θεσμικών και 
οργανωτικών θεμάτων» (Α' 280). 

β. Του άρθρου 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, που κυρώθηκε με το άρθρο 
πρώτο του Π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά Όργανα» (Α' 98). 

γ. Του Ν. 4235/2014 «Διοικητικά μέτρα, διαδικασίες και 
κυρώσεις στους τομείς των τροφίμων, των ζωοτροφών 
και της υγείας και προστασίας των ζώων άλλες διατάξεις 
αρμοδιότητας του Υπουργείου Αγροτικής Ανάπτυξης και 
Τροφίμων και ιδίως το άρθρο 62 αυτού. 

δ. Του Π.δ. 107/2014 «Οργανισμός Υπουργείου Αγροτικής 
Ανάπτυξης» (ΦΕΚ Α'174) 

ε. Του Π.δ. 24/2015 «Σύσταση και μετονομασία Υπουργείων, 
μεταφορά της Γ ενικής Γ ραμματείας Κοινωνικών Ασφαλίσε¬ 
ων» (ΦΕΚ Α' 20). 

2. Τον Καν(ΕΕ)1308/2013 του Ευρωπαϊκού Κοινοβουλίου και 
του Συμβουλίου της 17ης Δεκεμβρίου 2013 «για τη θέσπιση 
κοινής οργάνωσης των αγορών γεωργικών προϊόντων και 
την κατάργηση των κανονισμών (ΕΟΚ) αριθ. 922/72, (ΕΟΚ) 
αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 
του Συμβουλίου» (1347/2013). 

3. Τους Κανονισμούς (ΕΚ) όπως αυτοί τροποποιήθηκαν 
και ισχύουν: 

α) 607/2009 της Επιτροπής της 14ης Ιουλίου 2009 «για 
τον καθορισμό ορισμένων λεπτομερών κανόνων εφαρμογής 
του κανονισμού (ΕΚ) αριθ. 479/2008 του Συμβουλίου όσον 
αφορά τις Προστατευόμενες Ονομασίες Προέλευσης και τις 
Προστατευόμενες Γεωγραφικές Ενδείξεις, τις παραδοσιακές 


ενδείξεις, την επισήμανση και την παρουσίαση ορισμένων 
προϊόντων του αμπελοοινικού τομέα» (1-193/2009), 

β) 555/2008 της Επιτροπής της 27ης Ιουνίου 2008 «για τη 
θέσπιση λεπτομερών κανόνων εφαρμογής του κανονισμού 
(ΕΚ) αριθ. 479/2008 του Συμβουλίου για την κοινή οργάνωση 
της αμπελοοινικής αγοράς όσον αφορά τα προγράμματα 
στήριξης, τις συναλλαγές με τρίτες χώρες, το δυναμικό 
παραγωγής και τους ελέγχους στον αμπελοοινικό τομέα» 
(1170/2008), 

γ) 436/2009 «για τις λεπτομέρειες του κανονισμού (ΕΚ) αριθ. 
479/2008 του Συμβουλίου, όσον αφορά το αμπελουργικό μη¬ 
τρώο, τις υποχρεωτικές δηλώσεις και την συγκέντρωση στοι¬ 
χείων για την παρακολούθηση της αγοράς, τα συνοδευτικά 
έγγραφα μεταφοράς των προϊόντων και τα βιβλία που πρέπει 
να τηρούνται στον αμπελοοινικό τομέα» (1128/2009) και δ) 
606/2009 της Επιτροπής της 10ης Ιουλίου 2009 «για καθο¬ 
ρισμό ορισμένων λεπτομερειών εφαρμογής του κανονισμού 
(ΕΚ) αριθ.479/2008 όσον αφορά τις κατηγορίες αμπελοοινικών 
προϊόντων, τις οινολογικές πρακτικές και τους περιορισμούς 
στους οποίους υπόκεινται» (1193/2009). 

4. Την με αριθμ. 285870/1-9-2004 Κ.Υ.Α. «καθορισμός των 
αναγκαίων συμπληρωματικών μέτρων εφαρμογής του Καν(ΕΚ) 
884/2001 της Επιτροπής σχετικά με τα συνοδευτικά έγγραφα 
μεταφοράς των αμπελοοινικών προϊόντων και των βιβλίων 
που πρέπει να τηρούνται στον αμπελοοινικό τομέα (Β' 1372) 

5. Την με αριθμ. 388052/8-8-2001 Απόφαση του Υπουργού 
Γεωργίας «Εφαρμογή του Καν.(ΕΚ) 2729/00 της Επιτροπής 
σχετικά με τις λεπτομέρειες εφαρμογής όσον αφορά τους 
ελέγχους στον αμπελοοινικό τομέα» (ΒΊ089). 

6. Την με αριθμ. 398581/27-9-2001 (ΦΕΚ 1293 Β) απόφαση 
του Υπουργού Γεωργίας περί καθορισμού λεπτομερειών 
εφαρμογής του Καν. (ΕΚ)_1282/2001 της Επιτροπής όσον 
αφορά τις πληροφορίες για την αναγνώριση των προϊό¬ 
ντων και την παρακολούθηση της αγοράς στο αμπελοοινικό 
τομέα και για την τροποποίηση του Καν. (ΕΚ) 1623/2000. 

7. Την υπ’ αριθμ. Υ103/02.03.2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουργό Πα¬ 
ραγωγικής Ανασυγκρότησης, Περιβάλλοντος και Ενέργειας, 
Ευάγγελο Αποστόλου, του Δημητρίου» (Β'309). 

8. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι η θέσπιση συ¬ 
μπληρωματικών μέτρων για την εφαρμογή των διατάξεων 
του Κανονισμού (ΕΚ)436/2009 της Επιτροπής όσον αφορά 
στις υποχρεωτικές δηλώσεις παραγωγής, επεξεργασίας, 

εμπορίας και αποθεμάτων των αμπελοοινικών προϊόντων 
και την συγκέντρωση στοιχείων για την παρακολούθηση 
του αμπελοοινικού τομέα. 

Άρθρο 2 

Ορισμοί 

Για τους σκοπούς της παρούσας απόφασης ορίζονται ως: 

α) «παραγωγοί (οινοποιοί)»: τα φυσικά ή νομικά πρόσωπα 
ή ομάδες φυσικών ή νομικών προσώπων που έχουν ή είχαν 
στην κατοχή τους νωπά σταφύλια, γλεύκος σταφυλιών ή 
νεαρό οίνο που βρίσκεται ακόμα σε ζύμωση και τα μετα¬ 
ποιούν σε οίνο ή αναθέτουν τη μεταποίηση τους σε οίνο, 

β) «έμποροι λιανικής»: τα φυσικά ή νομικά πρόσωπα ή ομά¬ 
δες φυσικών ή νομικών προσώπων τα οποία ασκούν επαγ¬ 
γελματικά εμπορική δραστηριότητα που περιλαμβάνει την 
απευθείας πώληση στον καταναλωτή σε μικρές ποσότητες, 
εξαιρουμένων όσων χρησιμοποιούν οιναποθήκες εξοπλισμένες 
για την αποθεματοποίηση και ενδεχομένως, με εγκαταστάσεις 
συσκευασίας οίνων σε σημαντικές ποσότητες. 

γ) «εμφιάλωση»: η τοποθέτηση του εκάστοτε προϊόντος 
σε δοχεία χωρητικότητας έως 60 λίτρων για εμπορικούς 
σκοπούς, 

δ) «εμφιαλωτής»: το φυσικό ή νομικό πρόσωπο ή ομάδα 
φυσικών ή νομικών προσώπων που προβαίνει σε εμφιάλωση 
ή αναθέτει εμφιάλωση για λογαριασμό του και 

ε) «ηλεκτρονική υποβολή»: η υποβολή των στοιχείων και 
των δηλώσεων της παρούσας απόφασης στη σχετική ψη¬ 
φιακή εφαρμογή του Υπουργείου Παραγωγικής Ανασυγκρό¬ 
τησης, Περιβάλλοντος και Ενέργειας. 

Άρθρο 3 
Αρμόδιες Αρχές 

Γ ια την εφαρμογή των διατάξεων της παρούσας απόφα¬ 
σης ορίζονται: 

Το Υπουργείο Παραγωγικής Ανασυγκρότησης, Περιβάλ¬ 
λοντος και Ενέργειας διά της Διεύθυνσης Μεταποίησης και 
Ποιοτικού Ελέγχου Τροφίμων Φυτικής Παραγωγής, Τμήμα 
Οίνου και Αλκοολούχων Ποτών ως κεντρική αρμόδια αρχή, 
εφεξής αναφερόμενη «Δ/νση Μεταποίησης» και οι Διευθύν¬ 
σεις Αγροτικής Οικονομίας και Κτηνιατρικής των Περιφε¬ 
ρειακών Ενοτήτων της χώρας (Δ.Α.Ο.Κ.) ως αρμόδιες αρχές. 

Άρθρο 4 

Δήλωση Έναρξης Δραστηριότητας 

1. Τα φυσικά ή νομικά πρόσωπα ή οι ομάδες των προ¬ 
σώπων αυτών συμπεριλαμβανομένων των συνεταιριστικών 
οινοποιείων, τα οποία πρόκειται να : 

• παράξουν ή/και να εμφιαλώσουν αμπελοοινικά προϊόντα 
του Καν.(Ε.Ε,) 1308/2013 Παράρτημα VII Μέρος II 

• επεξεργαστούν ή/και διαθέσουν στο εμπόριο προϊόντα 
πριν το στάδιο της οινοποίησης 

• εμπορευτούν εμφιαλωμένους οίνους εξαιρουμένων των 
εμπόρων λιανικής όπως προβλέπονται στο άρθρο 2 της 
παρούσας. 

οφείλουν να υποβάλουν δήλωση έναρξης δραστηριότητας 
στην αρμόδια Δ.Α.Ο.Κ. τουλάχιστον δέκα (10) εργάσιμες 
ημέρες πριν την έναρξη αυτής, σύμφωνα με το Υπόδειγμα 
I της παρούσας. 

2. Τα φυσικά ή νομικά πρόσωπα ή οι ομάδες των προσώπων 
αυτών συμπεριλαμβανομένων των συνεταιριστικών οινοποιείων, 
τα οποία κατά την έναρξη ισχύος της παρούσας ασκούν ήδη 
κάποια από τις δραστηριότητες της παραγράφου 1, υποβάλ¬ 
λουν στην αρμόδια Δ.Α.Ο.Κ., εντός εξαμήνου από την έναρξη 
ισχύος της παρούσας, δήλωση δραστηριότητας σύμφωνα με 
το Υπόδειγμα I της παρούσας. 

3. Απαλλάσσονται από την υποχρέωση των παραγράφων 
1 και 2 κατά περίπτωση: 

• όσοι έχουν υποβάλλει δηλώσεις παραγωγής κατά την 
αμπελοοινική περίοδο 2013-2014 και 2014-2015, 


• όσοι παράγουν ποσότητα οίνου μέχρι δέκα (10) εκατό- 
λιτρα, η οποία δεν έχει τεθεί και δεν πρόκειται να τεθεί 
προς εμπορία με οποιαδήποτε μορφή. 

4. Γ ια κάθε ανεξάρτητη εγκατάσταση του ίδιου φυσικού 
ή νομικού προσώπου η οποία βρίσκεται σε διαφορετική 
Περιφερειακή Ενότητα υποβάλλεται ξεχωριστή δήλωση. 

5. Η δήλωση αυτή υποβάλλεται άπαξ και στην περίπτωση 
όπου ένα φυσικό ή νομικό πρόσωπο των παραγράφων 1 και 
2 παύσει ή διακόψει την δραστηριότητα του αυτή θα πρέπει 
να ενημερώσει εγγράφως, εντός μηνός, την αρμόδια αρχή. 

6. Ανεξάρτητα από την δήλωση έναρξης δραστηριότητας, τα 
φυσικά ή νομικά πρόσωπα ή οι ομάδες των προσώπων αυτών 
των παραγράφων 1 και 2, εντός εξαμήνου από την έναρξη 
ισχύος της παρούσας απόφασης εγγράφονται ηλεκτρονικά, 
στη σχετική πληροφοριακή εφαρμογή, υποβάλλοντας τα στοι¬ 
χεία της επιχείρησης και στην περίπτωση των οινοποιών και 
τα στοιχεία των τυχόν εγκαταστάσεων της, που αναφέρονται 
στο άρθρο 5 της παρούσας. Οι λεπτομέρειες για τον τρόπο 
εγγραφής καθορίζονται με εγκύκλιο του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας. 

Άρθρο 5 

Απογραφή επιχειρήσεων αμπελοοινικού τομέα 

1. Η Δ/νση Μεταποίησης καταρτίζει και τηρεί «Αρχείο 
Απογραφής Επιχειρήσεων Αμπελοοινικού Τομέα» που δρα¬ 
στηριοποιούνται στην παραγωγή, εμφιάλωση αμπελοοινικών 
προϊόντων του Καν.(Ε.Ε.)1308/2013 Παράρτημα VII Μέρος II, 
εμπορία προϊόντων πριν το στάδιο της οινοποίησης κα¬ 
θώς και εμπορία εμφιαλωμένων οίνων εξαιρουμένων του 
λιανικού εμπορίου, σε εθνικό επίπεδο. Μέρος του αρχείου 
που αφορά στα στοιχεία: ΑΦΜ, Επωνυμία/Διακριτικός τίτ¬ 
λος, έδρα εγκατάστασης, στοιχεία επικοινωνίας, δύναται 
να δημοσιοποιείται στην ιστοσελίδα του Υπουργείου Πα¬ 
ραγωγικής Ανασυγκρότησης, Περιβάλλοντος και Ενέργειας. 

2. Στο «Αρχείο Απογραφής επιχειρήσεων αμπελοοινικού 
τομέα» και εφεξής για τις ανάγκες της παρούσας αναφερό- 
μενο ως «Αρχείο Απογραφής» καταχωρίζονται οι επιχειρήσεις 
εφαρμόζοντας τη διαδικασία του άρθρου 4 της παρούσας. 

3. Στο «Αρχείο Απογραφής» καταχωρίζονται τουλάχιστον 
τα εξής στοιχεία: 

• Το ονοματεπώνυμο ή η επωνυμία της επιχείρησης, το 
ΑΦΜ, η έδρα της, στοιχεία μηχανολογικού εξοπλισμού και 
δυναμικότητας της εγκατάστασης, κατά περίπτωση, καθώς 
και τα στοιχεία επικοινωνίας (ταχ. δ/νση, τηλέφωνο, ηλε¬ 
κτρονική διεύθυνση, φαξ της έδρας και των εγκαταστάσεων 
της επιχείρησης κλπ). 

• Την ένδειξη εγκεκριμένης επιχείρησης για παραγωγή 
ΠΟΠ, ΠΓΕ, ποικιλιακών αν έχει λάβει τέτοια έγκριση. 

4. Το «Αρχείο Απογραφής» μπορεί να εμπλουτίζεται και 
με στατιστικά στοιχεία που αφορούν στην παραγωγή και 
διακίνηση των οίνων Π.Ο.Π. και Π.Γ.Ε. ή ποικιλιακών σε κάθε 
επιχείρηση. Στα στοιχεία έχουν πρόσβαση μόνο η κεντρική 
και οι αρμόδιες αρχές. 

5. Το «Αρχείο Απογραφής» μπορεί να εντάσσεται σε σχετι¬ 
κή ψηφιακή εφαρμογή και να τηρείται με ηλεκτρονικό τρόπο 
ή/και να αποτελεί μέρος ευρύτερου μητρώου. Η αρμόδια 
ΔΑΟΚ θεωρεί ηλεκτρονικά τα στοιχεία της εγγραφής στο 
«Αρχείο Απογραφής» μετά από τον έλεγχο με βάση το 
άρθρο 10 της παρούσας. 

Άρθρο 6 

Δηλώσεις Παραγωγής 

1. Τα φυσικά ή νομικά πρόσωπα ή ομάδες φυσικών ή νομι¬ 
κών προσώπων, συμπεριλαμβανομένων των συνεταιριστικών 
οινοποιείων, τα οποία έχουν παράξει οίνο ή/και γλεύκος 
από τη συγκομιδή της τρέχουσας αμπελοοινικής περιόδου, 
υποβάλλουν κάθε έτος ηλεκτρονικά δήλωση παραγωγής, 
το αργότερο μέχρι τις 15 Ιανουάριου. 

2. Κατά παρέκκλιση της παραγράφου 1 για την αμπελοοι- 
νική περίοδο 2015-2016, οι δηλώσεις παραγωγής μπορούν να 
υποβάλλονται με φυσικά έγγραφα στην Δ.Α.Ο.Κ. στην αρ¬ 
μοδιότητα της οποίας ανήκει η οινοποιητική εγκατάσταση. 

Στην περίπτωση αυτή, η δήλωση παραγωγής (Υπόδειγμα 
II) συνοδεύεται από την συγκεντρωτική δήλωση παραγωγής 
(Υπόδειγμα III), όπου θα αναγράφονται συνολικά οι ποσό¬ 
τητες των προϊόντων που έχουν παραχθεί. 

Στην περίπτωση αυτή, οι ΔΑΟΚ μετά τον έλεγχο και την 
θεώρηση των στοιχείων, συντάσσουν συγκεντρωτικό πίνακα 
των δηλώσεων παραγωγής σε ηλεκτρονική μορφή σύμφωνα 
με το Υπόδειγμα IV, ο οποίος αποστέλλεται ηλεκτρονικά, κάθε 
χρόνο μέχρι τις 15 Φεβρουάριου, στη Διεύθυνση Μεταποίησης 
και Ποιοτικού Ελέγχου Τροφίμων Φυτικής Παραγωγής, Τμήμα 
Οίνου και Αλκοολούχων Ποτών του Υπουργείου Παραγωγικής 
Ανασυγκρότησης, Περιβάλλοντος και Ενέργειας. 

3. Οι αμπελουργοί υποχρεούνται, πριν την συγκομιδή των 
σταφυλιών, να υποβάλουν στις επιχειρήσεις (οινοποιητι- 
κές ή εμπορικές), όλα τα αλφαριθμητικά και χαρτογραφικά 
στοιχεία των αμπελοτεμαχίων από τα οποία πρόκειται να 
παραδώσουν σταφύλια (επικαιροποιημένη καρτέλα αμπε¬ 
λοκαλλιέργειας) από τα οποία θα διαπιστώνεται η επιλε- 
ξιμότητα της Α' ύλης και ιδιαίτερα η ύπαρξη δικαιώματος 
φύτευσης και αναφύτευσης. 

Τα στοιχεία αυτά, θα πρέπει να συμφωνούν με τα στοιχεία 
που δηλώνονται στη δήλωση συγκομιδής των αμπελουργών, 
στη δήλωση παραγωγής της οινοποιητικής επιχείρησης ή την 
δήλωση εμπορίας της εμπορικής (κατά περίπτωση) καθώς και 
με τα στοιχεία του αμπελουργικού μητρώου. Προκειμένου να 
εξασφαλιστεί η επιλεξιμότητα της Α' ύλης οι οινοποιητικές ή 
εμπορικές επιχειρήσεις οφείλουν να ζητήσουν, να τους προ¬ 
σκομιστούν, τα ανωτέρω στοιχεία από τους αμπελουργούς 
πριν την συγκομιδή των σταφυλιών. 

4. Κατά την παραλαβή των σταφυλιών από τις επιχειρή¬ 
σεις (οινοποιητικές ή εμπορικές), καθίσταται υποχρεωτική η 
αναγραφή στα τιμολόγια/δελτία παραλαβής των παρακάτω 
στοιχείων: 

α) το ονοματεπώνυμο και το Α.Φ.Μ. του αμπελοκαλλι- 
εργητή, 

β) η ποικιλία αμπέλου των σταφυλιών, 

γ) ο κωδικός αμπελοτεμαχίου (δεκατριψήφιος) του Αμπε¬ 
λουργικού Μητρώου καθώς και 

δ) η ποσότητα των συγκομισμένων σταφυλιών ανά αμπε¬ 
λοτεμάχιο. 

Σε κάθε περίπτωση το ΑΦΜ του παραδίδοντος την στα¬ 
φυλική παραγωγή πρέπει να ταυτίζεται με το ΑΦΜ του 
εγγεγραμμένου αμπελοκαλλιεργητή στο Αμπελουργικό 
Μητρώο για το συγκεκριμένο αμπελοτεμάχιο. 

Στην περίπτωση παράδοσης φορτίου από διαφορετικά 
αμπελοτεμάχια θα πρέπει να αναφέρεται στο παραστατικό 
η ποσότητα σταφυλικής παραγωγής που αντιστοιχεί σε 
κάθε αμπελοτεμάχιο. 

5. Η ποσότητα του οίνου που αναφέρεται στη δήλωση 
παραγωγής, είναι η συνολική ποσότητα που λαμβάνεται 
στο τέλος της κύριας αλκοολικής ζύμωσης, συμπεριλαμ- 
βανόμενης της οινολάσπης. 

6. Απαλλάσσονται από την υποχρέωση υποβολής δήλω¬ 
σης παραγωγής: 

• Οι παραγωγοί που παρασκευάζουν με οινοποίηση προϊ¬ 
όντων τα οποία έχουν αγοράσει, ποσότητα οίνου μικρότερη 
από 10 εκατόλιτρα που δεν διατέθηκε ούτε πρόκειται να 
διατεθεί στο εμπόριο με οποιαδήποτε μορφή. 

• Οι αμπελουργοί των οποίων οι εκμεταλλεύσεις κατα¬ 
λαμβάνουν έκταση μικρότερη από 0,1 εκτάριο και κανένα 
μέρος της συγκομιδής δεν διατέθηκε ούτε πρόκειται να 
διατεθεί στο εμπόριο με οποιαδήποτε μορφή. 

• Οι αμπελουργοί που είναι μέλη συνεταιριστικής οργάνω¬ 
σης που διαθέτει οινοποιείο και υποβάλλει δήλωση, εφόσον 


παραδίδουν το σύνολο της παραγωγής τους στο εν λόγω 
οινοποιείο, διατηρώντας όμως το δικαίωμα παραγωγής πο¬ 
σότητας οίνου μικρότερης από 10 εκατόλιτρα αποκλειστικά 
για οικογενειακή κατανάλωση. 

Άρθρο 7 

Δηλώσεις Εμπορίας / Επεξεργασίας 

1. Τα φυσικά ή νομικά πρόσωπα ή ομάδες φυσικών ή νομι¬ 
κών προσώπων, συμπεριλαμβανομένων των συνεταιριστικών 
οινοποιείων, τα οποία επεξεργάστηκαν ή/και διέθεσαν στο 
εμπόριο προϊόντα πριν το στάδιο της οινοποίησης στο πλαί¬ 
σιο της τρέχουσας αμπελοοινικής περιόδου υποβάλλουν 
κάθε έτος ηλεκτρονικά, δήλωση εμπορίας/επεξεργασίας 
το αργότερο μέχρι τις 5 Δεκεμβρίου. 

2. Κατά παρέκκλιση της παραγράφου 1, οι δηλώσεις επεξερ¬ 
γασίας / εμπορίας μπορούν να υποβάλλονται στην Δ.Α.Ο.Κ., 
στην αρμοδιότητα της οποίας ανήκει η έδρα της επιχείρησης, 
με φυσικά έγγραφα για τις αμπελοοινικές περιόδους 2014- 
2015 και 2015-2016, σύμφωνα με το Υπόδειγμα V «ΔΗΛΩΣΗ 
ΕΜΠΟΡΙΑΣ/ΕΠΕΞΕΡΓ ΑΣΙΑΣ». 

Στην περίπτωση αυτή, οι Δ.Α.Ο.Κ. μετά τον έλεγχο και την 
θεώρηση των στοιχείων, συντάσσουν συγκεντρωτικό πίνακα 
των δηλώσεων επεξεργασίας/εμπορίας σε ηλεκτρονική μορ¬ 
φή όπου περιλαμβάνονται τα στοιχεία του Υποδείγματος VI, 
ο οποίος αποστέλλεται ηλεκτρονικά, κάθε χρόνο μέχρι τις 
15 Φεβρουάριου, στη Διεύθυνση Μεταποίησης και Ποιοτικού 
Ελέγχου Τροφίμων Φυτικής Παραγωγής, Τμήμα Οίνου και 
Αλκοολούχων Ποτών του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας. 

3. Τα πρόσωπα της παραγράφου 1 του παρόντος άρθρου, 
οφείλουν να προσκομίσουν στις οινοποιητικές επιχειρήσεις 
τις οποίες προμηθεύουν, συγκεντρωτική κατάσταση στην 
οποία αναγράφονται όλα τα στοιχεία των αμπελουργών 
(Όνομα, ΑΦΜ, ποικιλία αμπέλου, κωδικός αμπελοτεμαχίου, 
ποσότητες σταφυλιών, δικαίωμα φύτευσης ή αναφύτευσης) 
που παρέδωσαν σταφύλια σε αυτά. Οι παράγραφοι 3 και 4 
του άρθρου 6 εφαρμόζονται και στην περίπτωση των δηλώ¬ 
σεων Εμπορίας/Επεξεργασίας τηρουμένων των αναλογιών. 

Άρθρο 8 

Δηλώσεις αποθεμάτων 

1. Τα φυσικά ή νομικά πρόσωπα ή ομάδες φυσικών ή νο¬ 
μικών προσώπων, του άρθρου 4 παράγραφοι 1 και 2 της 
παρούσας υποβάλλουν κάθε έτος ηλεκτρονικά, το αργότε¬ 
ρο μέχρι τις 10 Σεπτεμβρίου, δήλωση αποθεμάτων οίνων 
και γλευκών που είχαν στην κατοχή τους στις 31 Ιουλίου 
ανεξάρτητα του έτους εσοδείας τους. 

Τα στοιχεία των δηλώσεων αποθεμάτων προκύπτουν από 
τα βιβλία αποθήκης και επαληθεύονται με φυσική καταμέ¬ 
τρηση από τον δηλούντα. 

Στη δήλωση αυτή δεν περιλαμβάνονται τα αμπελοοινικά 
προϊόντα τα προερχόμενα από σταφύλια που συγκομίστη¬ 
καν κατά τη διάρκεια του τρύγου του τρέχοντος ημερο¬ 
λογιακού έτους. 

2. Κατά παρέκκλιση της παραγράφου 1, οι δηλώσεις αποθε¬ 
μάτων μπορούν να υποβάλλονται στις Δ.Α.Ο.Κ. με φυσικά έγ¬ 
γραφα για την αμπελοοινική περίοδο 2014-2015 σύμφωνα με το 
Υπόδειγμα VII «ΔΗΛΩΣΗ ΑΠΟΘΕΜΑΤΩΝ» στην αρμοδιότητα των 
οποίων ανήκει η εγκατάσταση όπου βρίσκονται τα αποθέματα. 

3. Στην περίπτωση της παρ. 2 του παρόντος άρθρου, οι 
Δ.Α.Ο.Κ .μετά την θεώρηση των στοιχείων συντάσσουν συγκε¬ 
ντρωτικό πίνακα των δηλώσεων αποθεμάτων σε ηλεκτρονική 
μορφή όπου θα περιλαμβάνονται τα στοιχεία του Υποδείγ¬ 
ματος VIII, ο οποίος αποστέλλεται ηλεκτρονικά, κάθε χρόνο 
μέχρι τις 30 Σεπτεμβρίου, στη Διεύθυνση Μεταποίησης και 
Ποιοτικού Ελέγχου Τροφίμων Φυτικής Παραγωγής, Τμήμα Οί¬ 
νου και Αλκοολούχων Ποτών του Υπουργείου Παραγωγικής 
Ανασυγκρότησης, Περιβάλλοντος και Ενέργειας. 

4. Στα αποθέματα παραγωγής περιλαμβάνονται όλα τα 
προϊόντα που έχουν παραχθεί από τον δηλούντα, εμφια¬ 
λωμένα ή μη. Στα εμπορικά αποθέματα περιλαμβάνονται 
όσα προϊόντα έχουν παραχθεί από τρίτους και κατέχονται 
από τον δηλούντα. 

5. Από την υποχρέωση δήλωσης αποθεμάτων δεν απαλ¬ 
λάσσονται οι εμφιαλωτές καθώς και οι έμποροι χονδρικής. 

6. Απαλλάσσονται από την υποχρέωση υποβολής δή¬ 
λωσης αποθεμάτων, οι ιδιώτες καταναλωτές, οι έμποροι 
λιανικής πώλησης καθώς και όσοι οινοποιούν ποσότητα 
οίνου μικρότερη από 10 εκατόλιτρα η οποία προορίζεται για 
οικογενειακή κατανάλωση και δε διατίθεται στο εμπόριο. 

Άρθρο 9 

Τροποποίηση των υποχρεωτικών δηλώσεων 

1. Η τροποποίηση των υποχρεωτικών δηλώσεων των άρ¬ 
θρων 6,7,8 γίνεται από τους υπόχρεους εντός των προβλε- 
πόμενων προθεσμιών. Ωστόσο για δεόντως αιτιολογημένους 
λόγους, η τροποποίηση των δηλώσεων αυτών μπορεί να 
γίνει και πέραν των προβλεπομένων προθεσμιών στην αρ¬ 
μόδια Δ.Α.Ο.Κ.. 

Οι οδηγίες για την τροποποίηση των δηλώσεων περιγρά- 
φονται σε σχετική εγκύκλιο του Υπουργείου Παραγωγικής 
Ανασυγκρότησης και Ενέργειας. 

2. Προκειμένου να χρησιμοποιηθούν στοιχεία των υπο¬ 
χρεωτικών δηλώσεων των άρθρων 6 και 7 κατά την διαδι¬ 
κασία πιστοποίησης των οίνων ΠΟΠ ΠΓΕ και ποικιλιακών, 
είναι δυνατή η υποβολή δήλωσης παραγωγής ή εμπορίας/ 
επεξεργασίας, για μέρος των ποσοτήτων αμπελοοινικών 
προϊόντων τα οποία έχει παράξει ή εμπορευτεί ο υπόχρεος. 
Η ολοκλήρωση αυτών των δηλώσεων θα πρέπει να γίνει 
εντός των προβλεπόμενων στα άρθρα 6 και 7, προθεσμιών. 

Άρθρο 10 

Έλεγχοι και Διοικητικά μέτρα συμμόρφωσης 

1. Οι έλεγχοι για την επιβεβαίωση των στοιχείων που 
αφορούν στα άρθρα 4, 5, 6, 7 και 8 της παρούσας απόφα¬ 
σης, διενεργούνται από τους αρμόδιους ελεγκτές για τα 
αμπελοοινικά προϊόντα υπαλλήλους της Δ.Α.Ο.Κ. ή τους 
αναπληρωτές τους. 

2. Οι έλεγχοι συνίστανται σε διοικητικούς και όπου απαι¬ 
τείται σε επιτόπιους. 

3. Οι διοικητικοί έλεγχοι είναι συστηματικοί και περιλαμ¬ 
βάνουν ελέγχους των στοιχείων των υποχρεωτικών δηλώ¬ 
σεων του αμπελοοινικού τομέα και αυτών του αμπελουργι¬ 
κού μητρώου. Προηγούνται της αποστολής των δηλώσεων 
αυτών στην Δ/νση Μεταποίησης και Ποιοτικού Ελέγχου 
Τροφίμων Φυτικής Παραγωγής ή της οριστικοποίησης τους 
μέσω της ψηφιακής εφαρμογής. 

Οι διοικητικοί έλεγχοι πραγματοποιούνται σε ποσοστό 
τουλάχιστον 5% των προμηθευτών για κάθε επιχείρηση ή 
για επιχείρηση που συνεργάζεται με λιγότερους από εκατό 
αμπελουργούς το δείγμα ελέγχου περιλαμβάνει τουλάχι¬ 
στον πέντε αμπελουργούς. 

4. Οι επιτόπιοι έλεγχοι συνίστανται σε τυχαίους, δειγματολη¬ 
πτικούς και συστηματικούς ελέγχους και πραγματοποιούνται 
από τις αρμόδιες αρχές όπως αυτές ορίζονται στην σχετική 
ΥΑ που αφορά στις λεπτομέρειες εφαρμογής της ενωσιακής 
νομοθεσίας σχετικά με τους ελέγχους του αμπελοοινικού το¬ 
μέα όπως ισχύει κάθε φορά. Οι τυχαίοι διενεργούνται μέσω 
δείγματος κατάλληλου ποσοστού αριθμού επιχειρήσεων που 
προκύπτει μετά από ανάλυση κινδύνου. Οι δειγματοληπτικοί 
διενεργούνται εξασφαλίζοντας μέσω του αριθμού, του είδους 
και της συχνότητας των ελέγχων, ότι αυτοί είναι αντιπροσω¬ 
πευτικοί για το σύνολο της περιοχής αρμοδιότητας τους και 
αντιστοιχούν στην ποσότητα των αμπελοοινικών προϊόντων 
που διατίθενται στην αγορά ή κατέχονται με σκοπό την εμπο¬ 


ρία τους. Οι επιτόπιοι έλεγχοι μπορούν να συνδυαστούν με 
δειγματοληψία. 

5. Οι επιτόπιοι έλεγχοι διενεργούνται απροειδοποίητα. 
Ωστόσο, υπό τον όρο ότι δεν διακυβεύεται ο σκοπός του 
ελέγχου, είναι δυνατόν να δοθεί προηγούμενη ειδοποίηση 
η οποία περιορίζεται στην απολύτως ελάχιστη αναγκαία 
και δεν υπερβαίνει τις 48 ώρες, με εξαίρεση δεόντως αιτι¬ 
ολογημένες περιπτώσεις. 

6. Οι έλεγχοι διενεργούνται: 

Α. Σε επιχειρήσεις που έχουν υποβάλει τις δηλώσεις του 
αμπελοοινικού τομέα της παρούσας ή/και δήλωση (έναρξης) 
δραστηριότητας εστιάζοντας: 

• στην ιχνηλασιμότητα σε οποιοδήποτε στάδιο της πα¬ 
ραγωγής, 

• στο ισοζύγιο μεταξύ των εισερχομένων και εξερχόμενων 
προϊόντων με βάση τα επίσημα παραστατικά και τις πραγ¬ 
ματικές ποσότητες οίνων όλων των κατηγοριών οι οποίες 
βρίσκονται στην κατοχή της επιχείρησης. 

Β. Σε επιχειρήσεις που δεν έχουν υποβάλει τις δηλώσεις του 
αμπελοοινικού τομέα της παρούσας ή/και δήλωση έναρξης 
ανεξάρτητα από την διαδικασία επιλογής δείγματος ελέγχου 
της παραγράφου 4, έπειτα από καταγγελία ή διαπίστωση της 
αρμόδιας αρχής για την λειτουργία τους, καταγράφοντας 
κατά τον έλεγχο πλήρως τις δραστηριότητες τους. 

7. Μετά το πέρας κάθε επιτόπιου ελέγχου, οι ελεγκτές συ¬ 
ντάσσουν έκθεση ελέγχου σύμφωνα με το Υπόδειγμα IX. Η εν 
λόγω έκθεση συνυπογράφεται από τον ελεγχόμενο, ο οποίος 
δύναται να καταγράψει τις τυχόν επιφυλάξεις του επί των πα¬ 
ρατηρήσεων ή διαπιστώσεων των ελεγκτών. Η τυχόν άρνηση 
συνυπογραφής της έκθεσης ελέγχου από τον ελεγχόμενο, 
καταγράφεται από το ελεγκτή. 

8. Η επιχείρηση φέρει το βάρος της απόδειξης της ιχνηλα- 
σιμότητας των προϊόντων που παράγει/κατέχει και δηλώνει 
στις σχετικές της δηλώσεις του αμπελοοινικού τομέα. 

9. Αν κατά τον έλεγχο υπάρχουν μη συμμορφώσεις με τα 
προβλεπόμενα της παρούσας απόφασης και ιδιαίτερα σε 
ότι αφορά τις υποχρεώσεις: 

• υποβολής δήλωσης έναρξης δραστηριότητας ή εγγρα¬ 
φής στη σχετική ψηφιακή εφαρμογή της παρ.6 του άρθρου 4 

• υποβολής των υποχρεωτικών δηλώσεων της παρούσας 

• επιλεξιμότητας των α' υλών τις οποίες προμηθεύεται 
η επιχείρηση, 

• ιχνηλασιμότητας των προϊόντων τα οποία δηλώνονται 
στις δηλώσεις της παρούσας απόφασης, 

τότε η αρμόδια Δ.Α.Ο.Κ., απευθύνει στην επιχείρηση έγ¬ 
γραφη σύσταση σύμφωνα με το άρθρο 3 του Ν.4235/2014 
(32 Α'), σύμφωνα με το Υπόδειγμα X. 

Τα διοικητικά μέτρα περιορισμού ή απαγόρευσης της δι¬ 
άθεσης των αμπελοοινικών προϊόντων καθώς και οι διοικη¬ 
τικές κυρώσεις που αφορούν στην παρούσα επιβάλλονται 
σύμφωνα με τις διατάξεις του Ν. 4235/2014 (32 Α') και των 
κανονιστικών πράξεων κατ’ εφαρμογή αυτού. 

Άρθρο 11 

Καταργούμενες διατάξεις 

Με την απόφαση αυτή η Υ.Α 398581/27-9-2001 (ΦΕΚ 
1293Β) "Καθορισμός λεπτομερειών εφαρμογής του Καν.(ΕΚ) 
1282/2001 της Επιτροπής όσον αφορά τις πληροφορίες για 
την αναγνώριση των προϊόντων και την παρακολούθηση της 
αγοράς στον αμπελοοινικά τομέα και για την τροποποίηση 
του Καν.(ΕΚ) 1623/2000» καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













